CELEX: 62020TN0252
Language: lv
Date: 2020-04-23 00:00:00
Title: Lieta T-252/20: Prasība, kas celta 2020. gada 23. aprīlī – JU u.c./Padome

29.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 215/56
            
         
      Prasība, kas celta 2020. gada 23. aprīlī – JU u.c./Padome
      (Lieta T-252/20)
      (2020/C 215/64)
      Tiesvedības valoda – angļu
      
         Lietas dalībnieki
      
      
         Prasītāji: JU, JV, JW, JY, JZ, KA, KB (pārstāvji: P. Tridimas, Barrister, A. von Westernhagen un D. Harrison, Solicitors)
      
         Atbildētāja: Eiropas Savienības Padome
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Padomes Lēmumu (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (1), jo ar to bez viņu piekrišanas un, neveicot pienācīgas procedūras, viņiem ir atņemts Savienības pilsoņa statuss un no tā izrietošās tiesības;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasītāji apgalvo, ka, atņemot viņiem Savienības pilsoņa statusu un no tā izrietošās pamattiesības, Padome esot pārkāpusi LESD 20., 23. un 50. pantu, Hartas 39., 40., 45., 46., kā arī 7. un 19. pantu un samērīguma, vienlīdzīgas attieksmes un tiesiskās paļāvības principus.
      Līdz ar to prasītāji apgalvo, ka Savienības pilsonība esot ES pilsoņu pamatstatuss. Tam esot personīgs raksturs, un tiklīdz tas tiek piešķirts, tas nevar tikt automātiski pazaudēts pēc Apvienotās Karalistes izstāšanās no Eiropas Savienības. Prasītāji apgalvo, ka nevienai personai nevarot patvaļīgi atņemt Savienības pilsoņa statusu un no tā izrietošās tiesības.
      
         (1)  Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, OV 2020, L 29, 1. lpp.